Screenshot, Foto: HRT, Index

ZAPOVJEDNIK vukovarskog HOS-a Zvone Ćurković i predsjednik udruge zagrebačkih veterana branitelja Vukovara za HRT je izjavio kako bi HOS trebao napraviti gestu i skinuti ploču u Jasenovcu s pozdravom "Za dom spremni".



Rekao je kako je njegov osobni stav u vezi spomen-ploče u Jasenovcu da HOS treba napraviti gestu i skinuti samo u Jasenovcu znak HOS-a s te ploče, iz poštovanja prema nevinim žrtvama. "Međutim, na sva ostala mjesta se to ne bi odnosilo. To je legitimni znak HOS-a koji je u vrijeme predsjednika Franje Tuđmana i ministra Gojka Šuška bio legalan, legalno registriran. Ljudi su vrlo emotivno dirnuti tim vrijeđanjem, tim otvorenim spajanjem s fašizmom, a naša djela govore više nego sve njihove riječi. Borci HOS-a iza sebe nemaju ratnog zločina. Iskazali smo krajnje herojstvo, krajnju efikasnost na svim bitnim točkama Hrvatskih bojišta smo odigrali vrlo bitne uloge, a nekad i vrlo presudne", rekao je Ćurković.



Istaknuo je da će se ovih dana formirati jedinstveni stav svih HOS-ovih udruga, kao i svih drugih braniteljskih udruga. "Pozivam na jedan čist, otvoren, pošten stav, na vrlo pažljiv odnos prema braniteljima, pogotovo HOS-ovcima i na dijalog", zaključio je Ćurković.

Raspravu pokrenula izjava Bošnjakovića da ploča ostaje na mjestu do daljnjeg

Novu raspravu o spomen-ploči HOS-a pokrenula je izjava ministra pravosuđa Dražena Bošnjakovića da ploča s ustaškim pozdravom u Jasenovcu ostaje do daljnjeg. Ministar tvrdi kako izričito uporište u zakonu za skidanje ploče ne postoji. Ponovio je da je grb HOS-a, unutar kojeg je ZDS, službeno registriran i priznat.



>> RASKOL U VLADI? Ploča u Jasenovcu mora biti hitno skinuta, kažu u HNS-u

U vezi sa spornom HOS-ovom pločom u Jasenovcu s ustaškim pozdravom "Za dom spremni", predsjednik Vlade RH i predsjednik HDZ-a Andrej Plenković izjavio je jučer kako se traži zakonski put za njezinu zamjenu i rješenje u kojemu njezin sadržaj ne bi ugrožavao ničije osjećaje.



>> HDZ odlučio: U Jasenovcu ostaje ploča s ustaškim pozdravom

Tekst se nastavlja ispod oglasa

Bošnjakovićeva izjava još jednom je potvrdila da se Plenkovićeva vlada ne usudi suprotstaviti ustaškom naslijeđu. Iako mu postojeći zakoni daju legitimitet da skine ustaški pozdrav, premijer je, nespreman da se zamjeri radikalnoj desnici osnovao povjerenstvo.



Obmani da je Plenković i njegov HDZ tolerantniji od Karamarkovog pridonijela je koalicija s HNS-om, kao i podrška vladi od predstavnika srpske manjine.

>> Štromar o HOS-ovoj ploči u Jasenovcu: "Premijer će riješiti to pitanje zbog svih građana"

HNS-ovi Predrag Štromar i Srđan Gjurković, obećavali su da će skinuti ploču u roku mjesec dana od njihovog ulaska u vladu. Naime, dok su bili u opoziciji govorili su da je strašnije od same ploče šutnja vlasti na sramotni natpis u Jasenovcu te da cijela Hrvatska mora stajati u obrani civilizacijskih dosega 21. stoljeća.



Samo mjesec dana vlasti HNS-u je bilo dovoljno da zaborave na "sramotni natpis" te su kazali kako nije stvar samo jedne ploče, nego da traže cjelovito rješenje.

Štromar rekao kako "braniteljima ploče trebaju biti"



Potpredsjednik vlade HNS-ovac Predrag Štromar komentirao je HOS-ovu ploču u Jasenovcu s ustaškim pozdravom "Za dom spremni" poručivši kako "ploče braniteljima trebaju biti, ali ne s fašističkim obilježjima" te da ne žele u javnim prostorima Hrvatske "takav poklič" kakav je na ploči u Jasenovcu.



Dodao je i kako je rješavanje tog pitanja dogovoreno s premijerom Andrejom Plenković koji će "to učiniti ne zbog sebe ili stranke već zbog svih građana".